**CAIET DE SARCINI**

**„Servicii de organizare eveniment Mentor’s Retreat & Demo Day”, in perioada 15-18 iunie 2023, la Piatra Neamt, Rubik Hub.**

1. **Context ACHIZITIE:**

**Mentor’s Retreat & Demo Day** este un eveniment dedicat mentorilor (lectorilor) activi din comunitatea Rubik Hub, specialiști si experți din diverse domenii din cadrul ecosistemului antreprenorial care au ajutat în ultimii 6 ani la dezvoltarea ecosistemului de startupuri din regiunea Nord Est, prin infuzia de know-how și experiențe pe care le aduc gratuit in evenimentele si programele organizate de Agenția pentru Dezvoltare Regională Nord Est, prin Direcția Dezvoltarea Afacerilor. În prezent Rubik Hub este recunoscută atât la nivel regional, național cât si la nivel internațional ca una dintre cele mai active entități de sprijinire a antreprenoriatului ce a reușit, prin programele si proiectele sale, sa atragă și să construiască o comunitate puternică pentru sprijinirea startup-urilor. Toate acestea nu ar fi fost posibile fără ajutorul mentorilor care se implică activ **și pro-bono**, la solicitarea membrilor echipei Rubik Hub in sprijinirea dezvoltării startup-urilor, pe diverse nevoi identificate in cadrul programelor Rubik Hub (ex: construirea unei echipe, strategie de vănzări, construirea unui model de business, strategie de stabilire a prețurilor, cum să susții un pitch, conexiuni cu diverși investori, etc.).

Menținerea și gestionarea relațiilor cu comunitatea de mentori este un punct esențial și o activitate vitală pentru desfășurarea și dezvoltarea constantă a activităților si programelor Rubik Hub, precum si atragerea de noi mentori și creșterea comunitătii. Astfel, organizarea evenimentului Mentors’ Retreat reprezintă una din modalitățile esențiale pentru conectarea cu o bună parte din comunitatea de mentori, și mai mult, pentru recunoașterea implicării si efortului depus pro-bono de mentori, pe tot parcursul anului in sustinerea dezvoltarii startup-urilor din programele Rubik Hub, in mod gratuit.

Acest evenimenteste dedicat si fondatorilor de startup-uri selectate in Rubik Garage- acceleratorul pentru startup-uri cu MVP ( produs minim viabil). In urma procesului de selecție din cadrul Rubik Garage, fondatorii au participat la evenimentul de lansare al acceleratorului, la ateliere si sesiuni de mentorat susținute de experți externi, mentori si echipa din Direcția Dezvoltarea Afacerilor. In cadrul **Demo Day,** fondatorii își vor prezenta ideea de afacere în fața mentorilor, investitorilor si a partenerilor. Peste 40% din cei 250+ mentori din comunitatea Rubik Hub au experiență de lucru în medii de startup-uri la nivel global.

Scopul evenimentului **Mentor’s Retreat & Demo Day** este de a crea contextul în care participanții să experimenteze provocările și emoțiile pe care le au antreprenorii, să descopere pașii pe care îi au de făcut și să aplice noțiunile învățate în construcția ideilor cu care s-au înscris în program, totul sub îndrumarea și susținerea echipei și a mentorilor cu care au interacționat pe parcursul sesiunilor de mentorat.

Conectarea fondatorilor cu mentorii si mediul antreprenorial local contribuie la dezvoltarea ecosistemului de startupuri din regiunea Nord Est, prin infuzia de capital uman si creșterea numărului de parteneriate după eveniment, prin know- how si experiențe de creștere.

1. **Valoarea estimata a achiziției**

**Valoarea estimata a contractului de prestări servicii : 63.870 lei, fără TVA**

1. **SCOPUL ACHIZITIEI:**

Organizarea evenimentului Mentor’s Retreat & Demo Day, in perioada 15-18 iunie 2023 include următoarele categorii de servicii:

1. **Servicii de cazare**;
2. **Servicii de catering;**
3. **Servicii de închiriere mijloc de transport cu șofer**;
4. **Servicii** **foto video** ;
5. **Livrare materiale promotionale.**
6. **Informații generale privind organizarea evenimentului:**

a)Invitațiile si confirmările de participare aferente evenimentului sunt in sarcina autorității contractante.

b)Listele de prezență vor fi întocmite de responsabilii de contract din partea autorității contractante.

c)Este necesara prezenta reprezentantului ofertantului (coordonator de eveniment) la locul de desfasurare a evenimentului, pentru orice probleme care intervin legate de serviciile solicitate.

Dupa semnarea contractului, ambele parti isi vor comunica una alteia, in scris:

- numele, prenumele si datele de contact ale responsabililor de contract - din partea autoritatii contractante;

- numele, prenumele si datele de contact ale coordonatorului de eveniment - din partea prestatorului.

d)În propunerea tehnico-financiară, ofertantul va prezenta atât costurile unitare, cât și costurile totale pentru serviciile prestate pentru eveniment, ținând cont de toate cheltuielile inerente organizării evenimentului, inclusiv taxe. Prestatorul va asigura inclusiv suport logistic cu personal suport adecvat, necesar prestarii serviciilor solicitate, precum si serviciilor care deriva din prestarea acestora.

e)Numarul exact de participanti/persoane cazate, precum si pauzele de cafea si pranz vor fi confirmate prestatorului cu minim 1 zi lucratoare inainte de datele desfasurarii evenimentului.

f)Autoritatea contractanta va anunta prestatorul despre orice modificare cu cel putin 1 zi lucratoare inainte de data prestarii serviciului respectiv.

g)Facturarea se va efectua corespunzator cu numarul de persoane participante si pentru care s-au prestat efectiv serviciile, dar fara a fi depasita valoarea contractata pe categoria de servicii ( servicii catering/ cazare/ închiriere mijloc de transport cu șofer) .

h)Receptia serviciilor prestate se va realiza in termen de maxim 5 zile lucrătoare de la data finalizării evenimentului.

i)Receptia materialelor de promovare, fotografiilor si videoclipului se va realiza conform indicatiilor de la sectiunea V. Servicii pentru eveniment solicitate, precizate mai jos.

j)Plata se va realiza in maxim 30 zile de la primirea facturii insotita de procesul verbal de receptie a serviciilor emis de prestator (conform modelului anexa la caietul de sarcini) si care va fi contrasemnat de reprezentantii partilor.

**V.** **Servicii pentru eveniment solicitate:**

**1. Servicii de cazare, in Piatra Neamt:**

Se solicita rezervarea a minim 7- maxim 10 camere in regim single cu mic dejun inclus, pentru trei nopți (intrare 15.06.2023, ieșire 18.06.2023), într-o unitate de cazare clasificata cu 4\* stele, in centrul orașului Piatra Neamț. Locația de cazare este unica pentru numărul maxim estimat de participanți.

Toate costurile suplimentare determinate de servicii oferite de hoteluri (mini-bar, room-service, servicii de spălătorie, convorbiri telefonice etc.) vor fi achitate individual, de fiecare participant, înainte de părăsirea unității de cazare.

Anularea rezervărilor (parțial sau total) se va putea efectua cu minim 24 ore înainte de intrarea la cazare, fără costuri suplimentare pentru achizitor.

*Ofertantul va prezenta in cadrul ofertei tehnice modul de indeplinire a cerintelor tehnice minime solicitate, certificatul de clasificare al unitatii de cazare si va preciza denumirea acesteia.*

**2. Servicii de catering la sediul Rubik Hub din str. Aleea Tineretului nr. 26, Piatra Neamt (incinta strand)**

Serviciile de catering solicitate la punctele 2.1-2.7 vor respecta următoarele cerințe generale:

- Nu sunt admise oferte care includ in meniu aceleași preparate culinare, la mesele de pranz si cina servite in perioada 16.06.2023-17.06.2023.

-Servirea mesei se va face in sistem bufet suedez, prezentarea produselor se va face pe platouri, respectiv suporți din inox tip chafing-dish ce funcționează pe principiul bain-marie-ului pentru a menține preparatele calde pe toata perioada servirii mesei;

- Accesoriile de servire puse la dispoziție de prestator sunt în număr suficient (pahare, cești de cafea, platouri, farfurii, șervețele, tacâmuri, recipiente pentru păstrarea la cald a băuturilor calde etc.). Nu se acceptă accesorii de servire din material plastic /de unică folosință;

- Prestatorul va avea in vedere că in valoarea serviciilor de catering vor fi incluse toate serviciile necesare: aranjare mese, debarasare mese si curățenia la locul de desfășurare a evenimentului.

- Prestatorul se va asigura ca mâncarea este caldă în momentul servirii, iar produsele servite sunt proaspete, în termen de valabilitate/ garanție.

**2.1** **Servicii de** **catering - cina, in 15.06.2023, ora estimata 19:30, pentru un număr de minim 40 - maxim 50 persoane, in limita a 50 lei fără TVA/persoana**

 Meniul va contine:

* o varietate larga de sortimente de frupt si de post (ex: mini burgeri, mini pizza, mini șnițele, mortadela, rucola, diferite tipuri de branzeturi, garnituri variate (preparate din cartofi, orez, legume), humus, falafel, salate diverse- min.150 gr./persoană, la care se adaugă:
* pâine;
* desert min. 100 gr/pers.;
* apă minerala carbogazoasă/plata la sticla de 330 ml/pers.,

Produsele culinare vor fi servite cu veselă de porțelan și tacâmuri de inox.

*Ofertantul va preciza in clar in cadrul ofertei tehnice conținutul detaliat al meniului propus, inclusiv gramaje.*

**2.2 Servicii de catering - prânz, in 16.06.2023, ora estimata 13.00 pentru un număr de minim 40 - maxim 50 persoane, *in limita a 50 lei fără TVA/persoana***

Meniul cu specific internațional va include:

-preparate culinare calde - constând in preparate din carne de porc/vită/pasăre/pește – min. 150 gr/pers. (produs finit), garnituri variate (preparate din legume, cartofi, orez etc) – min. 150 gr/pers, salate diverse – 150 gr/pers;

-desert –min. 100 gr/pers;

-pâine,

-apa carbogazoasa/plata la sticla de 330 ml/pers.

*Ofertantul va preciza in clar in cadrul ofertei tehnice conținutul detaliat al meniului propus, inclusiv gramaje.*

**2.3 Servicii de catering -pauza de cafea, in 16.06.2023, in intervalul orar 15.00 – 16.00, pentru un număr de minim 40 - maxim 50 persoane, in limita a 30 lei fara TVA/persoana.**

O portie/persoana va include:

-o cafea de minim 150 ml, zahar la plic ambalat individual 5 g, lapte condensat,

-ceai la plic ambalat individual,

-apă carbogazoasa/plată in ambalaj din sticla (exclus plastic) la sticla de 330ml/pers.,

-produse de patiserie dulce şi sărat cel puțin 50 gr. / persoana. Nu se accepta produse de patiserie (foietaj) din comerț.

*Ofertantul va preciza in clar in cadrul ofertei tehnice conținutul detaliat al portiei, inclusiv gramaje. Vor fi detaliate cel putin 3 sortimente de foitaj.*

**2.4 Servicii de catering - cina, in 16.06.2023, ora estimata 19:30, pentru un număr de minim 100 – maxim 120 persoane, in limita a 80 lei fără TVA/persoana.**

Meniul cu specific internațional va include:

-preparate culinare calde - constând in preparate din carne de porc/vită/pasăre/pește – min. 200 gr/pers. (produs finit), garnituri variate (preparate din legume, cartofi, orez etc) – min. 150 gr/pers, salate diverse – 150 gr/pers;

-desert –min. 100 gr/pers;

-pâine,

- apa carbogazoasa/plata la sticla de 330 ml/pers.

*Ofertantul va preciza in clar in cadrul ofertei tehnice conținutul detaliat al meniului propus, inclusiv gramaje.*

**2.5 Servicii de catering - prânz, in 17.06.2023:**

Se vor oferta 2 variante de meniu, aplicabile in funcție de prognoza meteo din data de 16.06.2023.

 ***a)*** Varianta 1- se aplica in situația in care conditiile meteo (lipsa precipitatiilor, etc) permit efectuarea drumeției pe traseul montan „Cheile Șugăului/Munticelul” (vezi si precizarea de la pct.4 Servicii închiriere mijloace de transport cu șofer, in 17.06.2023, intre orele 09.00 si 17.00.)

**Pentru un număr de minim 100 - maxim 120 persoane, in limita a 55 lei fără TVA/persoana.**

**Portia/persoana va include:**

- **sandwich**-**uri** „ready-to-eat”, ambalate individual cu folie de protecție, preparate din: chifla/lipie/ bagheta/pâine ciabatta, cu umplutură din carne de piept pui la grătar/carne de curcan/ton, cu brânza/cașcaval/mozzarela, legume și sos- ușor de transportat in rucsacul personal- min 150 gr/pers;

- **fructe** – mere/ pere/ banane- min. 100 gr. / pers.;

- **desert**- plăcintă cu brânza/ ștrudel cu mere, ambalate individual- min.100 gr/pers.;

- **batoane proteice- nutritive**- necesare in cazul unui efort fizic susținut- min. 50 gr./pers.

- **apa carbogazoasa/plata la sticla de 330 ml/pers.**

***b)*** Varianta 2- se aplica daca condițiile meteo sunt nefavorabile (ploaie, etc), traseul Cheile Șugăului/ Munticelul nu se mai efectuează, iar masa de prânz va fi luata la sediul Rubik Hub.

**Pentru un număr de minim 100 - maxim 120 persoane, ora estimata 13.00, in limita a 60 lei fără TVA/persoana.**

**Meniul pentru masa de prânz va include:**

**- preparate culinare calde** - constând in preparate din carne de porc/vită/pasăre/pește – min. 150 gr/pers. (produs finit), garnituri variate (preparate din legume, cartofi, orez etc) – min. 150 gr/pers, salate diverse – 150 gr/pers;

**- desert** –min. 100 gr/pers;

**- pâine,**

**- apa carbogazoasa/plata la sticla de 330 ml/pers.**

*Ofertantul va preciza in clar in cadrul ofertei tehnice conținutul detaliat al celor 2 variante de meniu propuse, inclusiv gramaje.*

* 1. **Servicii de catering - cina, in 17.06.2023, ora estimata 19.30, pentru un număr de minim 100 - maxim 120 persoane , in limita a 140 lei fără TVA/persoana.**

Meniul cu specific International va include:

- **aperitive-** constând in preparate vegane ( parjolute vegane , zacusta de legume, mix de legume de sezon: rosii, castraveti, ardei, ceapa verde si humus, masline, paine, etc.)- 100 gr./ pers si din preparate din carne ( specialitati uscate de carmangerie- min. 200 gr./pers, branzeturi asortate- min. 150 gr/ pers, salate asortate- min. 150 gr./ pers, foccacia umplute cu mortadela, prosciuto, mozzarela- min. 100 gr./ pers.)

**-preparate culinare calde** - constând in preparate vegane – min. 200 gr/ pers din preparate din carne de porc/vită/pasăre/pește – min. 200 gr/pers. (produs finit), garnituri variate (preparate din legume, cartofi, orez etc) – min. 150 gr/pers, salate diverse – 150 gr/pers;

**-desert** –min. 100 gr/pers;

**-pâine,**

**apa carbogazoasa/plata la sticla de 330 ml/pers.**

*Ofertantul va preciza in clar in cadrul ofertei tehnice conținutul detaliat al meniului propus, inclusiv gramaje.*

**2.7. Servicii de catering -pauza de cafea, in 18.06.2023, in intervalul orar 11:00- 12:00, pentru un număr de minim 30 - maxim 40 persoane, in limita a 30 lei fără TVA/persoana.**

O porție/persoana va include:

-o cafea de minim 150 ml, zahar la plic ambalat individual 5 g, lapte condensat,

-ceai la plic ambalat individual,

-apă carbogazoasa/plată in ambalaj din sticla (exclus plastic) la sticla de 330ml/pers.,

-produse de patiserie dulce şi sărat cel puțin 50 gr. / persoana Nu se accepta produse de patiserie (foietaj) din comert.

*Ofertantul va preciza in clar in cadrul ofertei tehnice conținutul detaliat al portiei, inclusiv gramaje. Vor fi detaliate cel putin 3 sortimente de foitaj.*

**3. Servicii foto-video cu aparatura profesionala, prestate la sediul Rubik Hub, in perioada 16.06.2023-17.06.2023, in intervalul orar 10.00-20.00:**

a)-Personal necesar: 1 operator foto si un operator video. Ofertantul va avea in vedere faptul ca toate cheltuielile aferente prestării serviciilor foto video sunt incluse in prețul final ofertat al serviciului (ex. cheltuieli diurna, cazare, transport operatori, echipamente tehnice, etc).

**b)-**Servicii filmare audio-video cu o camera video mobila la o rezoluție de 4K, pe tot parcursul evenimentului, cu echipament adecvat (camera video mobilă, lavalieră pentru interviuri și alte accesorii necesare), astfel încât să poată fi realizate și livrate fișiere audio-video cu rezoluție FullHD (1920x1080p), format cadre 16:9, fără erori de încadrare, de claritate, de luminozitate, de culoare, cu sunet clar, inteligibil. Pe parcursul desfășurării evenimentului autoritatea contractantă va realiza interviuri cu maxim 10 fondatori, interviuri ce vor fi filmate de prestator.

c)-Servicii fotografiere in stil foto- jurnalistic si editare fotografii, minim 100 fotografii pe zi, editate si livrate cu următoarele caracteristici: format JPEG, rezoluție minima 12 Mpx, calitate (încadrare corecta, claritate, luminozitate, contrast, fără pete). Calupul de poze livrate trebuie să conțină imagini cu momentele cheie din timpul zilei (înscrierea participanților, deschiderea evenimentului, ansamblu cu fiecare membru al echipei Rubik Hub, mentori si fondator, ateliere, prezentari, sesiuni de mentorat, fotografii de grup).

d)-Servicii montaj videoclip de promovare (pentru tot evenimentul) pe baza filmărilor efectuate in perioada 16.06.2023-17.06.2023, videoclip cu fundal sonor cu durata de pana la 4 minute. Montaj realizat la o rezoluție FullHD -1920x1080p la minim 23,976 fps.

e)-Fotografiile si filmările brute se vor transmite in format digital prin intermediul site-urilor de transfer date, in termen de maxim 2 zile lucrătoare de la finalizarea evenimentului. In termen de 3 zile lucrătoare de la predarea materialului brut, responsabilii din partea Autorității Contractante vor transmite cadrele selectate (momentele cheie) si varianta de fundal sonor cu tematica agreata pentru realizarea videoclipului. In termen de 20 zile de la transmiterea cadrelor si a coloanei sonore, prestatorul va preda pe email videoclipul realizat.

f)-In termen de maxim 20 zile calendaristice de la finalizarea evenimentului, vor fi predate autorității contractante toate fotografiile editate. Livrarea acestora, în format digital se va face prin site-uri de transfer de date (cloud) la rezoluție FullHD, codec MP4 (x264).

g)-Recepția serviciilor foto-video se va consemna într-un proces verbal, iar factura se va emite în baza procesului verbal de recepție semnat de ambele părți.

h)-Corespondenta dintre autoritatea contractanta si prestatorul de servicii se va realiza telefonic si prin intermediul poștei electronice.

*In cadrul ofertei tehnice se va preciza modul de indeplinire a cerintelor tehnice minime solicitate la pct.a)-h).*

**4.Servicii închiriere mijloace de transport cu șofer , in 17.06.2023, intre orele 09.00 si 22.00.**

Pentru a crea o experiență autentica si a facilita o mai buna interacțiune a participanților, se va efectua o drumeție pe traseul montan Cheile Șugăului- Munticelul, județul Neamț, pentru aproximativ 120 participanți. Pe parcursul traseului vom experimenta diverse activități care vor **oferi participanților posibilitatea de a interacționa intre ei, dar si sa descopere locurile minunate din regiunea noastră.**

- Ofertantul va avea in vedere faptul ca toate cheltuielile aferente prestării acestor servicii sunt incluse in prețul final ofertat (ex. cheltuieli diurna/masa si cazare șofer, combustibil, taxe de parcare, echipamente tehnice, etc.);

- In situația apariției unor defecțiuni tehnice/neconformități a mijlocului/ mijloacelor de transport cu care se efectuează transferul participanților si care nu pot fi remediate intr-un interval de timp suficient de scurt, prestatorul va pune la dispoziția achizitorului un alt mijloc de transport care sa-l înlocuiască pe cel defect, dar fără a depăși un timp maxim de așteptare de 1 ora. Noul mijloc de transport va avea aceleași caracteristici funcționale si de confort ca cele ale autovehiculului înlocuit.

Mijloacele de transport ( maxim 2 autocare) cu care se va efectua transportul participanților trebuie sa fie in perfecta stare de funcționare, curate, confortabile, cu instalația de aer condiționat funcțională, clasificate la 3\* (categoria I sau echivalent), cu număr de minim 50 de locuri.

Pentru ziua de 17.06.2023 mijloacele de transport vor efectua următoarele curse:

1. Plecarea va fi de la Sediul Rubik Hub in Cheile Șugăului/ Munticelul- județul Neamț, aproximativ de la ora 09.30. Autocarul va transporta participanții pana la bariera care anunță începerea traseului pe Munticelu, maxim 60 Km.

2. La finalizarea traseului Cheile Șugăului/ Munticelul, dus- întors, pe jos, de către participanți, șoferii autocarelor vor fi anunțați pentru ora de preluare (aproximativ ora 17:00), din același loc, bariera, pentru reîntoarcerea la sediul Rubik Hub unde va avea loc cina. Cursa autocar maxim 60 km.

Înainte de a porni spre traseul montan, Prestatorul împreună cu reprezentantul autorității contractante vor ajuta la aprovizionarea fiecărui participant cu meniul de prânz conform pct. 2.5. a).

Daca condițiile meteo sunt nefavorabile (ploaie, etc), traseul Cheile Șugăului/ Munticelul nu se mai efectuează ( vezi si cerintele de la pct. Servicii de catering - prânz, in 17.06.2023).

Achizitorul va anunța prestatorul anularea serviciilor, in caz de condiții meteo nefavorabile, cu minim 1 zi inainte.

*In cadrul ofertei tehnice se va preciza modul de indeplinire a cerintelor tehnice minime solicitate la pct.4.*

5.**Livrare materiale de promovare**

 Prestatorul va livra urmatoarele materiale:

* Lanyard-uri textile- 120 bucati;
* Ecusoane - 120 bucati;
* Diplome participare fondatori – 30 bucati;
* Planse PVC, tip cec-uri/prezentare startup-uri cu picior – 6 bucati.

Reprezentantii autoritatii contractante vor distribui materialele de promovare participantilor la evenimentul **Mentor’s Retreat & Demo Day** in ziua sosirii lor, 15 iunie 2023.

Caracteristici tehnice minime ale materialelor

1. ***Lanyard-uri -120 bucati.***
* Lanyard cu carabină metalică;
* dimensiune: 20 mm lătime si 56 cm lungime;
* Culoare: roșu
1. ***Ecusoane - 120 bucăți***

- Ecusoane cartonate, ștanțate, carton de 200 g., dimensiuni aproximative: 7,5 x 2,2cm;

- Personalizate cu denumirea si agenda evenimentului.

 **c) Diplome participare fondatori– 30 bucati**;

- Diplome PVC, A4, grosime de 1.5 mm;

- Tehnica imprimare: print UV, rezolutie print 1200x1200 dpi.

**d)** **Planse PVC, tip cec-uri/prezentare startup-uri – 6 bucati;**

-Machete PVC, dimensiuni aproximative 700x330 mm;

-Grosime 5mm;

-Tehnica imprimare: print UV, rezolutie print 1200x1200 dpi;

-Picior de sprijin pe spate.

Autoritatea contractantă va transmite elementele pentru personalizare (logo, informații pentru ecusoane etc) în termen de 1 zi lucrătoare de la semnarea contractului.

Materialele de promovare vor fi puse la dispoziția Autorității Contractante cel târziu în 15.06.2023, ora 12.00 si vor fi recepționate pe baza de proces verbal de recepție semnat de reprezentanții parților. Factura se va emite în baza procesului verbal de recepție semnat de ambele părți.

In cadrul ofertei tehnice, ofertanții vor preciza in clar: numărul de bucăți și caracteristicile materialelor de promovare, precum si termenul de livrare.

1. **Modul de elaborare a propunerii tehnico-financiare**

a) Oferta tehnică va cuprinde, angajant, specificațiile tehnice minime descrise în prezentul caiet de sarcini inclus în prezenta documentație. Propunerea tehnica va fi detaliata conform Formularului nr. 11 anexat documentației de atribuire.

b) Oferta financiară va conține, în mod obligatoriu, suma pentru care prestatorul se angajează să presteze serviciile descrise în prezentul caiet de sarcini, respectând limitele bugetare menționate în prezentul caiet de sarcini. Propunerea financiara va fi detaliata conform Formularului nr. 10 anexat documentației de atribuire.

- Preturile ofertate includ toate cheltuielile necesare prestării serviciilor care fac obiectul achiziției (deplasări, terți, transport, produse, resurse umane, manopera, manipulare etc.).

* Se vor respecta prevederile legale privind cota de impozitare TVA valabile la data emiterii facturii fiscale.
* Preturile unitare ofertate sunt ferme, in lei, si nu se actualizează pe parcursul derulării contractului.

**Anexa Caiet de Sarcini**

**Proces verbal de receptie**

***Servicii organizare eveniment***

*(model)*

Conform contractului de prestari servicii nr. ......../.................. incheiat intre Agentia pentru Dezvoltare Regionala Nord Est, in calitate de autoritate contractanta si SC ................, in calitate de prestator, in perioada ............... au fost prestate urmatoarele servicii:

1. **Servicii de catering, in data de .......... , interval orar..........**

**Am asigurat urmatorul meniu:**

* **.................**

Spatiul unde au fost prestate serviciile de catering, respectiv spatiul din ........ a fost aranjat/amenajat/dotat, dupa cum urmeaza:

..............

Au fost asigurate toate resursele umane si alte resurse materiale necesare pentru derularea in conditii optime a tuturor activitatilor de servire/pauza de cafea/masa pranz/cina.

Ne-am asigurat ca toate elementele de utilitate pentru buna desfasurare a evenimentului (vesela, sticlarie, tacamuri inox, alte articole de menaj, accesorii de servire etc.) au fost puse la dispozitia participantilor.

Numarul de persoane pentru care au fost prestate serviciile este de ..........., conform listei de prezenta intocmite de reprezentantii autoritatii contractante.

…………………………………………(se vor descrie toate serviciile de catering prestate in mod real de prestator)

**2. Servicii de cazare, in perioada………., la unitatea de cazare…………………, pentru un numar de ………. persoane, conform diagramei de cazare anexate.**

3.**Servicii de inchiriere mijloace de transport cu sofer:**

A fost asigurat transportul unui numar de ………. persoane, in data de……., pe ruta……………, in acest scop fiind utilizat un numar de………….. autocare 3\*.

**4. Servicii de filmare si fotografiere:**

In perioada …………., interval orar ………….au fost prestate servicii de filmare si fotografiere, cu 2 operatori si echipamente specifice. Serviciile de productie videoclip si fotografii vor fi prestate conform termenilor contractuali.

**5.Materiale promotionale:**

In data de ……., ora………… , au fost predate catre reprezentantii autoritatii contractante, urmatoarele materiale promotionale:

……………………

Pe toata durata evenimentului a fost prezent din partea societatii noastre .... (denumire prestator): dl/dna ......... .

Toate serviciile care fac obiectul contractului au fost realizate cu respectarea tuturor cerintelor si la calitatea specificate in Caietul de sarcini – Anexa la Contractul de servicii cu nr. ......./.......................,

|  |  |
| --- | --- |
| **Prestator** | **Autoritate Contractanta** |
| *....................... (denumire)* | **Agentia pentru Dezvoltare Regionala Nord-Est** |
| *....................... (nume si prenume)**........................(semnaturi)* | ....................... *(nume si prenume)**........................(semnaturi)* |

*\*Modelul de Proces-verbal se poate completa, in functie de specificul activitatilor, cu orice informatii suplimentare.*